- Hindi News
- National
- संस्कृत टीजीटी के वंचित आवेदकों ने शिक्षा मंत्री को सौंपा ज्ञापन, आवेदन तिथि बढ़ाने की मांग की
संस्कृत टीजीटी के वंचित आवेदकों ने शिक्षा मंत्री को सौंपा ज्ञापन, आवेदन तिथि बढ़ाने की मांग की
हरियाणास्टॉफ सलेक्शन कमीशन की संस्कृत टीजीटी की भर्ती में ऑनलाइन आवेदन की प्रक्रिया 1 मार्च को बंद हो गई। बावजूद इसके कि बोर्ड ने पात्रता का संशोधित परिणाम 2 मार्च को जारी किया। परिणामस्वरूप सैकड़ों पात्र आवेदक भर्ती प्रकिया में शामिल होने से वंचित रह गए।
पात्रता की शर्त में छूट को संस्कृत से बीएड करने वाले अध्यापक शिक्षा मंत्री रामबिलास शर्मा को ज्ञापन सौंप चुके हैं। हालांकि साक्षात्कार के समय ही पात्रता की शर्त पूरी करनी होती है लेकिन, इस भर्ती में ऑनलाइन आवेदन के समय ही पात्रता अनिवार्य कर दी गई है। इससे सैकड़ों अभ्यर्थी पहले ही भर्ती प्रक्रिया से वंचित हो गए हैं। अब फार्म भरने की अंतिम तिथि के एक दिन बाद संशोधित परिणाम जारी किया गया है। शिक्षा विभाग ने निर्धारित समय पर पात्रता परीक्षा नहीं कराई, उसके बावजूद पात्रता की शर्त लगा दी है। कमीशन ने 7 साल बाद संस्कृत अध्यापकों की भर्ती निकाली है। इनमें 483 हरियाणा तथा मेवात कैडर की 181 पद हैं। इनके आवेदन की ऑनलाइन प्रक्रिया 16 जनवरी से प्रारंभ होकर 1 मार्च तक चली। योगेश कुमार, संदीप, महेश, राजेश कुमार रजनी आदि ने बताया कि 2 मार्च को बोर्ड ने पात्रता की संशोधित सूची जारी की है। उधर, एक दिन पहले अंतिम तिथि होने के कारण अभ्यर्थी फार्म भरने से वंचित रह गए। उन्होंने सरकार से संशोधित वाले अभ्यर्थियों को फार्म भरने का मौका देने की मांग की है।
tgl_Latn sot_Latn hin_Deva hin_Deva hin_Deva hin_Deva